CELEX: 32021R1911
Language: ro
Date: 2021-10-27 00:00:00
Title: Regulamentul de punere în aplicare (UE) 2021/1911 al Comisiei din 27 octombrie 2021 de modificare a anexei II la Regulamentul de punere în aplicare (UE) 2021/620 în ceea ce privește statutul de indemn de infecția cu complexul Mycobacterium tuberculosis al Comunității Autonome Galicia și al Comunității Autonome Principado de Asturias din Spania, de modificare a anexei VIII la regulamentul respectiv în ceea ce privește statutul de indemn de infecția cu virusul bolii limbii albastre al Comunității Autonome Islas Baleares, al provinciilor Huelva și Sevilla și al regiunilor Azuaga, Badajoz, Mérida, Jerez de los Caballeros și Zafra din provincia Badajoz din Spania, precum și al regiunii Alentejo și al districtului Santarém din regiunea Lisboa e Vale do Tejo din Portugalia, de modificare a anexei IX la regulamentul respectiv în ceea ce privește statutul de indemn de infestare cu Varroa spp. al Insulelor Åland din Finlanda și de modificare a anexei XIII la regulamentul respectiv în ceea ce privește statutul de indemn de necroza hematopoietică infecțioasă al Danemarcei și Finlandei (Text cu relevanță pentru SEE)

4.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 389/2
               
            
         REGULAMENTUL DE PUNERE ÎN APLICARE (UE) 2021/1911 AL COMISIEI
         din 27 octombrie 2021
         de modificare a anexei II la Regulamentul de punere în aplicare (UE) 2021/620 în ceea ce privește statutul de indemn de infecția cu complexul Mycobacterium tuberculosis al Comunității Autonome Galicia și al Comunității Autonome Principado de Asturias din Spania, de modificare a anexei VIII la regulamentul respectiv în ceea ce privește statutul de indemn de infecția cu virusul bolii limbii albastre al Comunității Autonome Islas Baleares, al provinciilor Huelva și Sevilla și al regiunilor Azuaga, Badajoz, Mérida, Jerez de los Caballeros și Zafra din provincia Badajoz din Spania, precum și al regiunii Alentejo și al districtului Santarém din regiunea Lisboa e Vale do Tejo din Portugalia, de modificare a anexei IX la regulamentul respectiv în ceea ce privește statutul de indemn de infestare cu Varroa spp. al Insulelor Åland din Finlanda și de modificare a anexei XIII la regulamentul respectiv în ceea ce privește statutul de indemn de necroza hematopoietică infecțioasă al Danemarcei și Finlandei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 36 alineatul (4) și articolul 42 alineatul (4),
         întrucât:
         
                     (1)
                  
                  
                     Regulamentul (UE) 2016/429 stabilește norme specifice pentru fiecare boală listată în conformitate cu articolul 5 alineatul (1), stabilește modul în care aceste norme trebuie aplicate diferitelor categorii de boli listate și, de asemenea, prevede aprobarea sau retragerea de către Comisie a statutului de indemn de boală al statelor membre sau al zonelor acestora în ceea ce privește anumite boli listate menționate la articolul 9 alineatul (1) literele (b) și (c).
                  
               
                     (2)
                  
                  
                     Regulamentul delegat (UE) 2020/689 al Comisiei (2) completează Regulamentul (UE) 2016/429 și stabilește condițiile de acordare, de menținere, de suspendare și de retragere a statutului de indemn de boală.
                  
               
                     (3)
                  
                  
                     Regulamentul de punere în aplicare (UE) 2021/620 al Comisiei (3) enumeră în anexele sale statele membre sau zonele acestora cu statut de indemn de boală. Printre altele, el enumeră zonele indemne de infecția cu complexul Mycobacterium tuberculosis (Mycobacterium bovis, M.caprae și M. tuberculosis) (MTBC) în partea I a anexei II, zonele indemne de infecția cu virusul bolii limbii albastre (serotipurile 1-24) (infecția cu BTV) în partea I a anexei VIII, zonele indemne de infestarea cu Varroa spp. în anexa IX și zonele sau compartimentele cu statut de indemn de necroza hematopoietică infecțioasă (NHI) în partea I a anexei XIII.
                  
               
                     (4)
                  
                  
                     Situația epidemiologică în schimbare a anumitor boli face necesară modificarea anexelor II, VIII, IX și XIII la Regulamentul de punere în aplicare (UE) 2021/620 pentru a include în listă noi state membre sau zone indemne de boală și pentru a elimina din listă zonele în care sunt confirmate focare de boală și în care, prin urmare, condițiile pentru menținerea statutului de indemn de boală nu mai sunt îndeplinite.
                  
               
                     (5)
                  
                  
                     Spania a prezentat Comisiei informații care demonstrează îndeplinirea condițiilor pentru recunoașterea statutului de indemn de MTBC stabilite în Regulamentul delegat (UE) 2020/689 în provinciile La Coruña, Orense și Lugo din Comunitatea Autonomă Galicia. Cea de a patra provincie din comunitatea autonomă respectivă, Pontevedra, a fost deja inclusă în lista zonelor indemne de MTBC din partea I a anexei II la Regulamentul de punere în aplicare (UE) 2021/620. Prin urmare, întreaga Comunitate Autonomă Galicia trebuie inclusă în lista zonelor indemne de MTBC.
                  
               
                     (6)
                  
                  
                     Spania a prezentat Comisiei informații care demonstrează îndeplinirea condițiilor pentru recunoașterea statutului de indemn de MTBC stabilite în Regulamentul delegat (UE) 2020/689 în provinciile Comunitatea Autonomă Principado de Asturias. Prin urmare, comunitatea autonomă respectivă trebuie inclusă în lista zonelor indemne de MTBC.
                  
               
                     (7)
                  
                  
                     Spania a notificat Comisiei un focar de infecție cu BTV (serotipul 4) în Comunitatea Autonomă Islas Baleares și, ulterior, focare suplimentare care afectează regiunile Sierra Oriental și Sierra Occidental din provincia Huelva, regiunea Sierra Norte din provincia Sevilla și regiunile Azuaga, Badajoz, Mérida, Jerez de los Caballeros și Zafra din provincia Badajoz. Întrucât Comunitatea Autonomă Islas Baleares, regiunile Sierra Oriental și Sierra Occidental din provincia Huelva, regiunea Cazalla de la Sierra (Sierra Norte) din provincia Sevilla și, implicit făcând parte din Comunitatea Autonomă Extremadura, regiunile Azuaga, Badajoz, Mérida, Jerez de los Caballeros și Zafra sunt toate incluse în lista zonelor indemne de boală din partea I a anexei VIII la Regulamentul de punere în aplicare (UE) 2021/620, ele trebuie eliminate din lista respectivă.
                  
               
                     (8)
                  
                  
                     Portugalia a notificat Comisiei apariția unor focare de infecție cu BTV (serotipul 4) în regiunea Alentejo și, ulterior, un focar suplimentar în districtul Santarém din regiunea Lisboa e Vale do Tejo. Deoarece Alentejo, în ansamblul său, și districtul Santarém, făcând parte din Portugalia, sunt incluse implicit ca zone indemne de boală în partea I a anexei VIII la Regulamentul de punere în aplicare (UE) 2021/620, regiunea Alentejo și districtul Santarém trebuie excluse din lista respectivă.
                  
               
                     (9)
                  
                  
                     Finlanda a notificat Comisiei un focar de infestare cu Varroa spp. în municipalitatea Brändö din Insulele Åland. Insulele Åland sunt incluse în lista zonelor indemne de boală din anexa IX la Regulamentul de punere în aplicare (UE) 2021/620. De asemenea, Finlanda a informat Comisia că, în urma unei investigații epidemiologice, s-a constatat că alte municipalități nu sunt afectate de focarul respectiv. Municipalitatea Brändö trebuie eliminată din lista zonelor indemne de boală.
                  
               
                     (10)
                  
                  
                     Danemarca a notificat Comisiei apariția unor focare recente de necroză hematopoietică infecțioasă (NHI), o boală acvatică, în bazinele hidrografice Varde Å și Kolding Å și într-un lac cu repopulare organizată, Hove Kalkgrav. Aceste zone sunt în prezent incluse în teritoriul Danemarcei care figurează ca indemn de boală în lista din partea I a anexei XIII la Regulamentul de punere în aplicare (UE) 2021/620. Prin urmare, partea I a anexei XIII trebuie modificată pentru a exclude zonele infectate respective din teritoriul indemn de boală al Danemarcei.
                  
               
                     (11)
                  
                  
                     Finlanda a finalizat cu succes un program de eradicare a NHI care a inclus un compartiment din Ii, Kuivaniemi, și patru zone, Virmasvesi, Nilakka, Saarijarvi și Pielinen, și a depus ulterior o declarație privind statutul de indemn de boală în conformitate cu articolul 83 din Regulamentul delegat (UE) 2020/689 pentru compartimentul respectiv și pentru zonele respective. Prin urmare, este necesar ca acestea să nu mai fie excluse din teritoriul indemn de NHI al statului membru respectiv. Prin urmare, partea I a anexei XIII la Regulamentul de punere în aplicare (UE) 2021/620 trebuie modificată în consecință.
                  
               
                     (12)
                  
                  
                     Prin urmare, anexele II, VIII, IX și XIII la Regulamentul de punere în aplicare (UE) 2021/620 trebuie modificate în consecință.
                  
               
                     (13)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexele II, VIII, IX și XIII la Regulamentul de punere în aplicare (UE) 2021/620 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 octombrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 84, 31.3.2016, p. 1.
         
            (2)  Regulamentul delegat (UE) 2020/689 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele privind supravegherea, programele de eradicare și statutul de indemn de boală pentru anumite boli listate și emergente (JO L 174, 3.6.2020, p. 211).
         
            (3)  Regulamentul de punere în aplicare (UE) 2021/620 al Comisiei din 15 aprilie 2021 de stabilire a normelor de aplicare a Regulamentului (UE) 2016/429 al Parlamentului European și al Consiliului în ceea ce privește aprobarea statutului de indemn de boală și a statutului de nevaccinare al anumitor state membre sau zone ori compartimente ale acestora cu privire la anumite boli listate și la aprobarea programelor de eradicare a bolilor listate respective (JO L 131, 16.4.2021, p. 78).
      
      
         
            ANEXĂ
            Anexele II, VIII, IX și XIII la Regulamentul de punere în aplicare (UE) 2021/620 se modifică după cum urmează:
            
                        1.
                     
                     
                        În partea I din anexa II, rubrica referitoare la Spania se înlocuiește cu următorul text:
                        
                                    Stat membru
                                 
                                 
                                    Teritoriu
                                 
                              
                                    „Spania
                                 
                                 
                                    Comunidad Autónoma de Canarias
                                    Comunidad Autónoma de Galicia
                                    Comunidad Autónoma del Principado de Asturias”
                                 
                              ;
                     
                  
                        2.
                     
                     
                        În partea I din anexa VIII, rubrica referitoare la Spania se modifică după cum urmează:
                        
                                    (a)
                                 
                                 
                                    următoarele zone se elimină:
                                    „Comunidad Autónoma de Islas Baleares”, „Provincia Huelva, următoarele regiuni: Aracena (Sierra Oriental) și Cortegana (Sierra Occidental)”, „Provincia Sevilla, următoarele regiuni: Cazalla de la Sierra (Sierra Norte)” din „Comunidad Autónoma de Andalucía”;
                                 
                              
                                    (b)
                                 
                                 
                                    rubrica referitoare la Comunidad Autónoma de Extremadura se înlocuiește cu următorul text:
                                    „Comunidad Autónoma de Extremadura, cu excepția următoarelor regiuni: Azuaga, Badajoz, Mérida, Jerez de los Caballeros și Zafra din provincia Badajoz”.
                                 
                              
                  
                        3.
                     
                     
                        În partea I din anexa VIII, rubrica referitoare la Portugalia se înlocuiește cu următorul text:
                        
                                    Stat membru
                                 
                                 
                                    Teritoriu
                                 
                              
                                    „Portugalia
                                 
                                 
                                    Întregul teritoriu, cu excepția regiunilor Algarve și Alentejo și a districtului Santarém din regiunea Lisboa e Vale do Tejo”
                                 
                              ;
                     
                  
                        4.
                     
                     
                        În anexa IX, rubrica referitoare la Finlanda se înlocuiește cu următorul text:
                        
                                    Stat membru
                                 
                                 
                                    Teritoriu
                                 
                              
                                    „Finlanda
                                 
                                 
                                    Insulele Åland, cu excepția municipalității Brändö”
                                 
                              ;
                     
                  
                        5.
                     
                     
                        În partea I din anexa XIII, rubrica referitoare la Danemarca se înlocuiește cu următorul text:
                        
                                    Stat membru
                                 
                                 
                                    Teritoriu
                                 
                              
                                    „Danemarca
                                 
                                 
                                    Întregul teritoriu, cu excepția zonei din jurul Hove Kalkgrav până la o distanță de 1 km față de centrul lacurilor și al bazinelor hidrografice Rohden Å, Sneum Å, Vidå, Lindenborg Å, Århus Å, Varde Å, Kolding Å”
                                 
                              ;
                     
                  
                        6.
                     
                     
                        În partea I din anexa XIII, rubrica referitoare la Finlanda se înlocuiește cu următorul text:
                        
                                    Stat membru
                                 
                                 
                                    Teritoriu
                                 
                              
                                    „Finlanda
                                 
                                 
                                    Întregul teritoriu, cu excepția compartimentului de coastă alcătuit din părțile localităților Föglö, Lumparland, Lemland, Vårdö care sunt situate într-un cerc cu raza de 11,466 kilometri, centrat pe coordonatele WGS84 Lat 60,013565060°, Lon 20,317617393°”
                                 
                              .